Oficiālais Vēstnesis L 260 , 08/10/1994 Lpp. 0032 - 0033

Speciālizdevums somu valodā: Nodaļa 3 Sējums 61 Lpp. 0109

Speciālizdevums zviedru valodā: Nodaļa 3 Sējums 61 Lpp. 0109



Komisijas Lēmums (1994. gada 6. oktobris), kas attiecas uz svaigas cūkgaļas, cūkgaļas produktu, dzīvu cūku, cūkas spermas un cūkas embriju ievešanu Kopienā no Šveices un ar ko groza Lēmumus 81/526/EEK, 91/449/EEK, 92/460/EEK un 93/199/EEK (Dokuments attiecas uz EEZ) (94/667/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, ievedot liellopus, aitas un kazas, cūkas, kā arī šo dzīvnieku svaigu gaļu un gaļas produktus no trešām valstīm [1], kurā jaunākie grozījumi izdarīti ar Regulu (EEK) Nr. 1601/92 [2], un jo īpaši tās 6., 11., 15., 16., 21.a un 22. pantu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri regulē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [3], kurā jaunākie grozījumi izdarīti ar Lēmumu 92/438/EEK [4], un jo īpaši tās 18. panta 7. punktu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [5], kurā jaunākie grozījumi izdarīti ar Direktīvu 92/118/EEK [6], un jo īpaši tās 19. panta 7. punktu, tā kā dzīvnieku veselības nosacījumi un veterinārā sertifikācija svaigas gaļas ievedumam no Šveices ir noteikta ar Komisijas Lēmumu 81/526/EEK [7], kurā jaunākie grozījumi izdarīti ar Lēmumu 93/504/EEK [8]; tā kā veterinārās sertifikācijas paraugs attiecībā uz gaļas produktu ievedumu no Šveices ir izveidots ar Komisijas Lēmumu 91/449/EEK [9], kurā jaunākie grozījumi izdarīti ar Lēmumu 94/453/EEK [10]; tā kā dzīvnieku veselības nosacījumi un veterinārā sertifikācija liellopu un cūku sugu mājdzīvnieku ievedumam no Šveices ir noteikta ar Komisijas Lēmumu 92/460/EEK [11], kurā jaunākie grozījumi izdarīti ar Lēmumu 93/504/EEK; tā kā dzīvnieku veselības nosacījumi un veterinārās sertifikācijas paraugs attiecībā uz cūkas spermas ievedumu no trešām valstīm, tostarp no Šveices, ir izveidots ar Komisijas Lēmumu 93/199/EEK [12], kurā jaunākie grozījumi izdarīti ar Lēmumu 94/453/EK; tā kā klasiskā cūku mēra uzliesmojumu rezultātā Komisija ir pieņēmusi Lēmumu 93/504/EEK par svaigas cūkgaļas, cūkgaļas produktu, dzīvu cūku, cūkas spermas un cūkas embriju ievešanu Kopienā, ar kuru Šveice tiek iedalīta rajonos, lai mājdzīvniekus, cūku sugu spermu un embrijus, šādu dzīvnieku svaigu gaļu un gaļas produktus varētu ievest no Šveices, izņemot no Trubschachen, Trub, Langnau, Eggiwil, Signau un Lauperswil municipalitātēm Bernes kantonā un no Marbach municipalitātes Lucernas kantonā; tā kā no Šveices veterinārajiem dienestiem ir saņemta sīkāka informācija saistībā ar šīm municipalitātēm, kas rāda, ka situācija attiecībā uz klasisko cūku mēri ir ievērojami uzlabojusies; tā kā tagad mājdzīvniekus, cūku sugu spermu un embrijus, šādu dzīvnieku svaigu gaļu un gaļas produktus var atļaut ievest no visas Šveices teritorijas; tā kā ir jāgroza Lēmumi 81/526/EEK, 91/449/EEK, 92/460/EEK un 93/199/EEK, kā arī attiecīgi jāatceļ Lēmums 93/504/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Lēmuma 81/526/EEK A pielikumu groza šādi: 1) svītro vārdus iekavās pēc vārdiem "Eksportētājvalsts: Šveice"; 2) tā IV iedaļas 1. punkta a) apakšpunktā svītro vārdus iekavās pēc vārdiem "Šveices teritorijā". 2. pants Ar šo Lēmumu 91/449/EEK groza šādi: 1) tā A pielikuma II daļā svītro vārdus iekavās pēc vārda "Šveice"; 2. tā D pielikuma II daļā svītro vārdu "Šveice". 3. pants Ar šo Lēmumu 92/460/EEK groza šādi: 1) tā C un D pielikumā svītro vārdus iekavās pēc vārdiem "Eksportētājvalsts: Šveice"; 2) tā C un D pielikuma V iedaļas 1. punktā svītro vārdus iekavās pēc vārda "Šveice". 4. pants Lēmuma 93/199/EEK pielikuma 2. daļā svītro vārdus iekavās pēc vārda "Šveice". 5. pants Ar šo Lēmums 93/504/EEK ir atcelts. 6. pants Šis lēmums ir spēkā desmitajā dienā pēc tā paziņošanas dalībvalstīm. 7. pants Šis lēmums ir adresēts dalībvalstīm. Briselē, 1994. gada 6. oktobrī Komisijas vārdā — Komisijas loceklis René Steichen [1] OV L 302, 31.12.1972., 28. lpp. [2] OV L 173, 27.6.1992., 13. lpp. [3] OV L 268, 24.9.1991., 56. lpp. [4] OV L 243, 25.8.1992., 27. lpp. [5] OV L 373, 31.12.1990., 1. lpp. [6] OV L 62, 15.3.1993., 49. lpp. [7] OV L 196, 18.7.1981., 19. lpp. [8] OV L 236, 21.9.1993., 16. lpp. [9] OV L 240, 29.8.1991., 28. lpp. [10] OV L 187, 22.7.1994., 11. lpp. [11] OV L 261, 7.12.1992., 1. lpp. [12] OV L 86, 6.4.1993., 43. lpp. --------------------------------------------------